title: Решение на Комисията от 6 юли 2016 година относно лицензирането на софтуера с отворен код на ГД „Морско дело и рибарство“ за интегрирано управление на данните за рибарството

text:
               12.7.2016

               BG

               Официален вестник на Европейския съюз

               C 252/9

         РЕШЕНИЕ НА КОМИСИЯТА
   от 6 юли 2016 година
   относно лицензирането на софтуера с отворен код на ГД „Морско дело и рибарство“ за интегрирано управление на данните за рибарството
   (2016/C 252/03)
   ЕВРОПЕЙСКАТА КОМИСИЯ,
   като взе предвид Договора за Европейския съюз, Договора за създаване на Европейската общност за атомна енергия и Договора за функционирането на Европейския съюз,
   като взе предвид решението на Комисията от 19 септември 2001 г. (PV1536), с което на генералните директори и началниците на службите се предоставя компетентност за вземане на решения относно необходимостта да подадат заявление за закрила на правата върху интелектуалната собственост, произтичащи от проведените под тяхна отговорност дейности или програми, да предоставят свързаните с тях лицензи, да придобиват, прехвърлят или отстъпват права или да се отказват от тях, както и на генералните директори се предоставя компетентност за съответното административно изпълнение,
   като има предвид, че:

               (1)

               Генерална дирекция „Морско дело и рибарство“ разработи няколко информационни системи за електронния обмен на данни за риболовните дейности в рамките на софтуерната серия за интегрирано управление на данните за рибарството (IFDM) въз основа на стандарта FLUX на Центъра на ООН за улесняване на търговията и електронния бизнес (UN/CEFACT).

               (2)

               Настоящата софтуерна серия за IFDM (наричана по-нататък „софтуерът“) съдържа следните информационни системи: транспортен слой FLUX за обмен на електронни съобщения съгласно стандарта на UN/CEFACT, система на Съюза за наблюдение на корабите (VMS) — инструмент за наблюдение на местоположенията на корабите, за който ГД „Морско дело и рибарство“ разработи три модула (за пространствени данни, докладване и USM), както и визуализатор VMS ERS, с който към функциите на VMS на Съюза се прибавя показването на електронни риболовни дневници във формата на UN/CEFACT.

               (3)

               Лицензирането на софтуера с отворен код би подпомогнало хармонизацията в световен мащаб на обмена на данни за рибарството и би довело до спестяване на разходи. Поради това разпределението на софтуерните инструменти следва да бъде предоставено на държавите членки, трети държави, регионални организации за управление на рибарството, както и на Организация на ООН за прехрана и земеделие.

               (4)

               Като генерална дирекция, отговаряща за разработването и поддръжката на софтуера и в същото време компетентна за административното изпълнение на решения в областта на интелектуалната собственост, ГД „Морско дело и рибарство“ счита, че лицензирането на софтуера с отворен код е подходящо и уместно.

               (5)

               С цел да се разпространи софтуерът, да се насърчи използването му и да се избегне придобиването на изключителни права върху него, той ще бъде предоставян при условията на лиценз с отворен код,

         ПРИЕ НАСТОЯЩОТО РЕШЕНИЕ:
   Член 1
   За разпространението на софтуера може да се прилагат неизключителни условия на лицензиране с отворен код, с цел да се позволи неговото използване, възпроизвеждане, разработване и по-нататъшно разпространение.
   Член 2
   Настоящото решение се прилага за всички бъдещи актуализирани версии или нови версии на посочения софтуер.

      Съставено в Брюксел на 6 юли 2016 година.

            За Комисията

         João AGUIAR MACHADO

            Генерален директор


title: Решение на Комисията от 11 август 2003 година относно одобрението от името на Европейската общност на измененията на приложенията към Споразумението между Европейската общност и Нова Зеландия относно санитарните мерки, приложими при търговията с живи животни и животински продуктиТекст от значение за ЕИП.

text:
               03/ 48

               BG

               Официален вестник на Европейския съюз

               243

         32003D0616

               L 214/36

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА КОМИСИЯТА

   от 11 август 2003 година
   относно одобрението от името на Европейската общност на измененията на приложенията към Споразумението между Европейската общност и Нова Зеландия относно санитарните мерки, приложими при търговията с живи животни и животински продукти
   (текст от значение за ЕИП)
   (2003/616/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 97/132/ЕО на Съвета от 17 декември 1996 г. относно сключването на Споразумението между Европейската общност и Нова Зеландия относно санитарните мерки, приложими за търговията с живи животни и животински продукти (1), последно изменено с Решение 1999/837/ЕО (2), и по-специално член 3, трети параграф от него,
   като има предвид, че:

               (1)

               Решение 2002/957/ЕО на Съвета от 28 ноември 2002 г. относно сключването на споразумение под формата на размяна на писма относно изменение на приложенията към Споразумението между Европейската общност и Нова Зеландия относно санитарните мерки, приложими при търговията с живи животни и животински продукти (3) предвижда възможността за признаване на еквивалентност на системите за издаване на сертификати в Нова Зеландия за прясно месо и продукти на месна основа, както и за други животински продукти.

               (2)

               На своето заседание от 27 и 28 февруари 2003 г. Съвместният управителен комитет по споразумението (наричан по-нататък „Комитета“) издаде препоръка относно определянето на еквивалентността на системите за издаване на сертификати за следните животински продукти: животински вътрешности, обработени и необработени кожи, храна за домашни любимци, кости и костни продукти, преработен животински протеин, кръв и кръвни продукти, свинска мас и други мазнини, суровини за производството на храни за животни, за фармацевтиката и за технически цели, както и продукти от птиче месо. В резултат от тази препоръка е уместно да бъде изменено приложение V към споразумението.

               (3)

               На същото заседание Комитетът издаде също така някои препоръки относно измененията на някои приложения към споразумението, с цел да бъдат взети предвид промените в административната структура на отговорните органи и точки за контакт в Нова Зеландия, както и изменения, свързани със законодателството на Нова Зеландия. Също така Комитетът препоръча да бъдат внесени изменения в приложение V във връзка с мерките, свързани със спонгиформната енцефалопатия по говедата (СЕГ), в съответствие с настоящото законодателство на двете страни.

               (4)

               Тези изменения следва да бъдат одобрени от името на Общността.

               (5)

               Мярката, предвидена в настоящото решение, е в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Съгласно препоръките, дадени от Съвместния управителен комитет, който е създаден по силата на член 16 от Споразумението между Европейската общност и Нова Зеландия за санитарните мерки, приложими при търговията с живи животни и животински продукти, с настоящото решение се одобряват от името на Европейската общност измененията на приложения II, V и X към упоменатото споразумение. Текстът на споразумението под формата на размяна на писма, включително и измененията в приложенията към споразумението са включени към настоящото решение.
   Член 2
   Генералният директор по здравето и защитата на потребителите е упълномощен с настоящото решение да подпише от името на Общността споразумението под формата на размяна на писма.
   Член 3
   Настоящото решение влиза в сила от първия ден на месеца, следващ този, в който Нова Зеландия уведоми писмено Комисията, че приключването на вътрешните ѝ процедури по одобряването на измененията, посочени в член 1, са били завършени.

      Съставено в Брюксел на 11 август 2003 година.

            За Комисията

         David BYRNE

            Член на Комисията

      (1)  ОВ L 57, 26.2.1997 г., стр. 4.

      (2)  ОВ L 332, 23.12.1999 г., стр. 1.

      (3)  ОВ L 333, 10.12.2002 г., стр. 13.


title: Решение № E5 от 16 март 2017 година относно практическите условия и ред във връзка с преходния период за обмена на данни по електронен път, посочен в член 4 от Регламент (ЕО) № 987/2009 (Текст от значение за ЕИП и за Споразумението между ЕО и Швейцария. )

text:
               19.7.2017

               BG

               Официален вестник на Европейския съюз

               C 233/3

         РЕШЕНИЕ № E5
   от 16 март 2017 година
   относно практическите условия и ред във връзка с преходния период за обмена на данни по електронен път, посочен в член 4 от Регламент (ЕО) № 987/2009
   (текст от значение за ЕИП и за Споразумението между ЕО и Швейцария)
   (2017/C 233/03)
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 година за установяване процедурата за прилагане на Регламент (ЕО) № 883/2004 за координация на системите за социална сигурност (2),
   като взе предвид член 72, буква г) от Регламент (ЕО) № 883/2004 за координация на системите за социална сигурност, съгласно който Административната комисия насърчава в максимална степен употребата на нови технологии,
   като взе предвид член 4 от Регламент (ЕО) № 987/2009, съгласно който „Предаването на данни между институциите или органите за връзка се извършва по електронен път…“ и „Административната комисия определя структурата, съдържанието, формата и подробните способи за обмен на документите и структурираните електронни документи“,
   като взе предвид член 95 от Регламент (ЕО) № 987/2009 относно преходния период, съгласно който „Всяка държава членка може да се ползва от преходен период за обмен на данни по електронен път…“ и „Тези преходни периоди не надвишават 24 месеца от датата на влизане в сила на регламента по прилагане.“ [регламента за изпълнение],
   като има предвид, че:

               (1)

               С член 95 от Регламент (ЕО) № 987/2009 Административната комисия се оправомощава да определи конкретния ред и условия за всички необходими преходни периоди с оглед да се осигури обменът на данни, необходими за прилагане на основния регламент и регламента за изпълнение.

               (2)

               Необходимо е да се изяснят основните принципи, които институциите трябва да прилагат през преходния период.

               (3)

               След датата на влизане в сила на новите регламенти в ход бяха значителен брой искания във връзка с права, възникнали по силата на Регламент (ЕИО) № 1408/71 (3). Във връзка с тези искания обменът на информация като цяло се основава на процедурите, предвидени в Регламент (ЕИО) № 1408/71 и Регламент (ЕИО) № 574/72 (4), в това число използването на електронни формуляри.

               (4)

               Съгласно член 94, параграф 1 от Регламент (ЕО) № 987/2009 при обстоятелствата, изложени в предходното съображение, се пристъпва към „двойно отпускане“ на обезщетения, като бенефициентът получава обезщетението с по-висок размер.

               (5)

               На практика обаче в по-голяма част от случаите, ако не и във всички, отпускане на обезщетение, основано на предишни регламенти, няма да бъде подобрено с прилагането на новите регламенти. Ето защо се смята за нереалистично да се очаква, при тези обстоятелства, институциите да предприемат дублиращи се процедури по Регламент (ЕИО) № 574/72 и Регламент (ЕО) № 987/2009.

               (6)

               В параграф 5 от Решение № Н1 се пояснява статутът на удостоверенията (Е-формулярите) и Европейската здравноосигурителна карта (в това число и удостоверенията за временно заместване), издадени преди датата на влизане в сила на Регламент (ЕО) № 883/2004 и Регламент (ЕО) № 987/2009.

               (7)

               В рамките на преходния период държавите членки са свободни да решат кога са готови да се присъединят към системата за електронен обмен на данни за социалната сигурност (EESSI) като цяло или чрез използване за Business Use Cases (BUCs), като същевременно се стремят да следват планираното изпълнение на EESSI в държавите членки и последователността на BUCs за започване на електронен обмен според препоръчаното от Административната комисия.
               В съответствие с условията, определени в член 71, параграф 2 от Регламент (ЕО) № 883/2004,

         РЕШИ:

               1.

               Ръководещият принцип през преходния период е добро сътрудничество между институциите, прагматизъм и гъвкавост. От първостепенно значение е преди всичко да се гарантира плавен преход за гражданите, упражняващи своите права по силата на новите регламенти.

               2.

               От датата на влизане в сила на Регламент (ЕО) № 883/2004 и Регламент (ЕО) № 987/2009 електронните формуляри, основани на Регламент (ЕИО) № 1408/71 и Регламент (ЕИО) № 574/72, ще бъдат заменени от хартиени версии на структурираните електронни документи (SED).

               3.

               Без това да накърнява разпоредбите на параграф 2, държавите членки, които разполагат с национални електронниприложения, с които се издават електронни формуляри, или със система за електронен обмен (например проектите Build), които в този срок не могат да бъдат променени по приемлив начин, могат да продължат да ги използват през преходния период, при условие че правата на гражданите по силата на новите регламенти бъдат напълно гарантирани.

               4.

               При всички случаи през преходния период дадена институция приема съответната информация, свързана с документ, издаден от друга институция, дори ако е въз основа на неактуални формат, съдържание или структура. В случай на съмнение относно правата на съответния гражданин, институцията се свързва с институцията, издала документа, в дух на добро сътрудничество.

               5.

               Както е посочено в параграф 5 от Решение № Н1, електронните формуляри, документите и Европейските здравноосигурителни карти (в това число и удостоверенията за временно заместване), издадени преди датата на влизане в сила на Регламент (ЕО) № 883/2004 и Регламент (ЕО) № 987/2009, продължават да са валидни и да бъдат вземани предвид от органите на другите държави членки дори и след тази дата, докато изтече собственият им срок на валидност или докато не бъдат оттеглени или заменени с документи, издадени или съобщени по силата на Регламент (ЕО) № 883/2004 и Регламент (ЕО) № 987/2009.

               6.

               При прилагането на системата за електронен обмен на данни за социалната сигурност (EESSI) всяка държава членка може да следва гъвкав поетапен подход, адаптирайки се постепенно към EESSI посредством своите точки за достъп.

               7.

               Споразумение за сътрудничество в рамките на Административната комисия ще определи планираната последователност на BUCs в EESSI, която държавите членки да следват, без да се засягат разпоредбите на параграф 6. Тази последователност ще се основава на постепенното изграждане на BUCs и ще включва групирането им, когато това е целесъобразно.

               8.

               Всяка държава членка се стреми да се присъедини възможно най-бързо към всеки BUC, за който е започнал електронен обмен, след като техническото ѝ интегриране го позволява.

               9.

               В рамките на един BUC държавите членки осъществяват както обмен на хартиен носител, така и електронен обмен, докато всички държави членки не се включат в EESSI за този конкретен BUC.

               10.

               „Включване в EESSI“ за даден BUC означава, че съответната държава членка може както да изпраща, така и да получава всички съобщения в посочения BUC към и от други държави членки.

               11.

               Информацията относно това за кой BUC дадена държава членка е включена в EESSI се помества в списък, достъпен за националните институции и в институционалния регистър на EESSI. Държавите членки уведомяват Административната комисия в писмен вид и в разумен срок, преди да се включат в EESSI за конкретен BUC.

               12.

               По време на преходния период обменът на информация между две държави членки за даден BUC се осъществяват през системата EESSI или извън нея за всички случаи на обмен, обхванати от въпросния BUC, без това да накърнява евентуални двустранни споразумения, които могат да се отнасят например до съвместно тестване или обучение или сходни аспекти, и се осъществява единствено през EESSI от момента, в който и двете държави обявят, че са включени в EESSI за въпросния BUC.

               13.

               В случая на многостранен BUC, т.е. BUC, в обмена за който участват повече от две държави членки, обменът в рамките на EESSI започва едва след като се установи, че в този обмен участват само държави членки, обявили, че са включени в EESSI за този конкретен BUC. Принципите по параграф 12 се прилагат и в случаите, когато повече от две държави членки участват в даден BUC.

               14.

               Настоящото решение се публикува в Официален вестник на Европейския съюз. То се прилага от двадесетия ден след деня на публикуването му.

               15.

               Настоящото решение заменя Решение № E1 от 12 юни 2009 г.

            Председател на Административната комисия

         Malcolm SCICLUNA

      (1)  OB L 166, 30.4.2004 г., стр. 1.

      (2)  OB L 284, 30.10.2009 г., стр. 1.

      (3)  Регламент (ЕИО) № 1408/71 на Съвета от 14 юни 1971 г. за прилагането на схеми за социално осигуряване на заети лица и членове на техните семейства, които се движат в рамките на Общността (ОВ L 149, 5.7.1971 г., стр. 2).

      (4)  Регламент (ЕИО) № 574/72 на Съвета от 21 март 1972 г. относно определяне на реда за прилагане на Регламент (ЕИО) № 1408/71 за прилагането на схеми за социално осигуряване на заети лица и техните семейства, които се движат в рамките на Общността (ОВ L 74, 27.3.1972 г., стр. 1).


title: Решение на Съвета от 21 януари 2002 година относно временното прилагане на Споразумението между Европейската общност и Южноафриканската република за търговията със спиртни напитки

text:
Важна правна забележка

|

32002D0054

Официален вестник n° L 028 , 30/01/2002 стр. 0131 - 0131 специално чешко издание глава 11 том 40 стр. 341  - 341 специално испанско издание глава 11 том 40 стр. 341  - 341 специално унгарско издание глава 11 том 40 стр. 341  - 341 специално литвийско издание глава 11 том 40 стр. 341  - 341 LV.ES глава 11 том 40 стр. 341  - 341 MT.ES глава 11 том 40 стр. 341  - 341 PL.ES глава 11 том 40 стр. 341  - 341 SK.ES глава 11 том 40 стр. 341  - 341 специално словенско издание глава 11 том 40 стр. 341  - 341

		20020121Решение на Съветаот 21 януари 2002 годинаотносно временното прилагане на Споразумението между Европейската общност и Южноафриканската република за търговията със спиртни напитки(2002/54/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) Необходимо е Общността и Южна Африка да предвидят временното прилагане на Споразумението между Европейската общност и Южноафриканската Република за търговията със спиртни напитки ("споразумението"), считано от 28 януари 2002 г. до завършването от Южна Африка на необходимите процедури за привеждане в сила на споразумението.(2) С цел улесняване на прилагането на някои разпоредби от споразумението, на Комисията трябва да бъде разрешено да извърши необходимите технически корекции в съответствие с процедурата, установена в член 15 от Регламент (ЕИО) № 1576/89 на Съвета от 29 май 1989 г. относно установяване на общи правила за определянето, описанието и представянето на спиртните напитки [1].(3) Следователно, Споразумението под формата на размяна на писма трябва да бъде одобрено,ПРИЕ НАСТОЯЩОТО РЕШЕНИЕ:Член 1Споразумението под формата на размяна на писма, което предвижда временното прилагане на Споразумението между Европейската общност и Южноафриканската Република за търговията със спиртни напитки от 28 януари 2002 г., се одобрява от името на Общността.Текстът на Споразумението под формата на размяна на писма и текстът на Споразумението за търговията със спиртни напитки са приложени към настоящото решение.Член 2Председателят на Съвета е оправомощен да посочи лицата, упълномощени да подпишат Споразумението под формата на размяна на писма, като по този начин изразява съгласието на Общността да се обвърже с него.Член 3За целите на прилагане на член 5, параграф 8 и член 16, параграф 2 от Споразумението за търговията със спиртни напитки, Комисията се оправомощава, в съответствие с процедурата, установена в член 15 от Регламент (ЕИО) № 1576/89 на Съвета, да сключи инструментите, необходими за изменение на споразумението.Член 4Комисията представлява Общността в Съвместният комитет, създаден съгласно член 17 от Споразумението за търговията със спиртни напитки.Член 5Настоящото решение се публикува в Официален вестник на Европейските общности.Съставено в Брюксел на 21 януари 2002 година.За СъветаПредседателM. Arias Cañete[1] ОВ L 160, 12.6.1989 г., стр. 1. Регламент, последно изменен с Регламент (ЕО) № 3378/94 (ОВ L 366, 31.12.1994 г., стр. 1).--------------------------------------------------


title: Решение (ЕС) 2016/1497 на Европейския парламент от 28 април 2016 година относно приключването на сметките на Европейския център за развитие на професионалното обучение за финансовата 2014 година

text:
               14.9.2016

               BG

               Официален вестник на Европейския съюз

               L 246/192

         РЕШЕНИЕ (ЕС) 2016/1497 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на Европейския център за развитие на професионалното обучение за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за развитие на професионалното обучение за финансовата 2014 година,

               —

               като взе предвид доклада на Сметната палата относно годишните отчети на Европейския център за развитие на професионалното обучение за финансовата 2014 година, придружен от отговора на Центъра (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Центъра във връзка с изпълнението на бюджета за финансовата 2014 година (05584/2016 – C8-0062/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионално обучение (4), и по-специално член 12а от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A8-0082/2016),

               1.

               Констатира, че окончателните годишни отчети на Европейския център за развитие на професионалното обучение са приложени към доклада на Сметната палата.

               2.

               Одобрява приключването на сметките на Европейския център за развитие на професионалното обучение за финансовата 2014 година.

               3.

               Възлага на своя председател да предаде настоящото решение на директора на Европейския център за развитие на професионалното обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 39.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 39, 13.2.1975 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение № 2/2016/SC на Постоянния комитет на държавите от ЕАСТ от 2 юни 2016 година за изменение на Решение № 4/2004/SC на Постоянния комитет за създаване на Комитет за финансовия механизъм [2017/313]

text:
               23.2.2017

               BG

               Официален вестник на Европейския съюз

               L 45/14

         РЕШЕНИЕ № 2/2016/SC НА ПОСТОЯННИЯ КОМИТЕТ НА ДЪРЖАВИТЕ ОТ ЕАСТ
   от 2 юни 2016 година
   за изменение на Решение № 4/2004/SC на Постоянния комитет за създаване на Комитет за финансовия механизъм [2017/313]
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ,
   като взе предвид Споразумението за Европейското икономическо пространство (наричано по-нататък „Споразумението за ЕИП“),
   като взе предвид Споразумението между Европейския съюз, Исландия, Княжество Лихтенщайн и Кралство Норвегия за финансов механизъм на ЕИП за периода 2014—2021 г.,
   като взе предвид протокол 38в от финансовия механизъм на ЕИП (2014—2021 г.), включен в Споразумението за ЕИП чрез гореспоменатото Споразумение между Европейския съюз, Исландия, Княжество Лихтенщайн и Кралство Норвегия за финансов механизъм на ЕИП за периода 2014—2021 г.,
   като взе предвид Споразумението между Кралство Норвегия и Европейския съюз относно норвежки финансов механизъм за периода 2014—2021 г.,
   като взе предвид Решение № 4/2004/SC на Постоянния комитет на държавите от ЕАСТ от 3 юни 2004 г. за създаване на Комитет за финансовия механизъм,
   като взе предвид Решение № 2/2015/SC на Постоянния комитет на държавите от ЕАСТ от 24 септември 2015 г. за създаване на Временен комитет за финансовия механизъм на ЕИП за периода 2014—2021 г.,
   РЕШИ:
   Член 1
   В член 1 от Решение № 4/2004/SC на Постоянния комитет на държавите от ЕАСТ от 3 юни 2004 г. второто изречение от параграф 1 се заменя със следния текст: Комитетът управлява финансовия механизъм на ЕИП за периода 2004—2009 г., финансовия механизъм на ЕИП за периода 2009—2014 г. и финансовия механизъм на ЕИП за периода 2014—2021 г.
   Член 2
   Настоящото решение влиза в сила в деня на влизането в сила или в деня на предварителното прилагане на правния акт за създаване на финансовия механизъм на ЕИП за периода 2014—2021 г.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.

      Съставено в Брюксел на 2 юни 2016 година.

            За Постоянния комитет

         Kurt JÄGER

            Председател

         Kristinn F. ÁRNASON

            Генерален секретар


title: Образуване на политически групи (изменение на член 29 от Правилника за дейността) Решение на Европейския парламент от 9 юли 2008 г. относно изменение на член 29 от Правилника за дейността на Европейския парламент — Образуване на политически групи (2006/2201(REG)

text:
               3.12.2009

               BG

               Официален вестник на Европейския съюз

               CE 294/91

         Сряда, 9 юли 2008 г.Образуване на политически групи (изменение на член 29 от Правилника за дейността)
   P6_TA(2008)0351
   Решение на Европейския парламент от 9 юли 2008 г. относно изменение на член 29 от Правилника за дейността на Европейския парламент — Образуване на политически групи (2006/2201(REG)
   2009/C 294 E/23

      Европейският парламент,
   като взе предвид предложението за изменение на своя правилник (B6-0420/2006),
   като взе предвид членове 201 и 202 от своя правилник,
   като взе предвид доклада на Комисията по конституционни въпроси (A6-0206/2008),

               1.

               Решава да внесе в своя правилник долупосоченото изменение;

               2.

               Решава, че настоящото изменение влиза в сила на първия ден от следващата месечна сесия след европейските избори през 2009 г.;

               3.

               Възлага на своя председател да предаде за сведение настоящото решение на Съвета и на Комисията.

               ТЕКСТ В СИЛА

               ИЗМЕНЕНИЯ

                  Изменение 3

                  Правилник за дейността на Европейския парламент

                  Член 29 — параграф 2

                           2.

                           Всяка политическа група се състои от членове, избрани в най-малко
                                 една пета
                               от държавите-членки. Минималният брой членове за образуване на политическа група е
                                 двадесет
                              .

                           2.

                           Всяка политическа група се състои от членове, избрани в най-малко
                                 една четвърт
                               от държавите-членки. Минималният брой членове за образуване на политическа група е
                                 двадесет и пет
                              .

                  Изменение 1

                  Правилник за дейността на Европейския парламент

                  Член 29 — параграф 2a (нов)

                                 2a.

                              Когато числеността на дадена група падне под необходимия праг, председателят на Парламента, със съгласието на Председателския съвет, може да разреши по-нататъшното ѝ съществуване до следващото учредително заседание на Парламента, в случай че са изпълнени следните условия:

                                       —

                                             членовете продължават да представляват най-малко една пета от държавите-членки;

                                       —

                                             групата е съществувала по-дълго от една година.

                                 Председателят на Парламента не прилага настоящата дерогация, когато са налице достатъчно данни да се предположи, че с нея се злоупотребява.


title: Решение (ЕС) 2016/1464 на Европейския парламент от 28 април 2016 година относно освобождаването от отговорност във връзка с изпълнението на бюджета на Изпълнителната агенция за малките и средните предприятия (бившата Изпълнителна агенция за конкурентоспособност и иновации) за финансовата 2014 година

text:
               14.9.2016

               BG

               Официален вестник на Европейския съюз

               L 246/122

         РЕШЕНИЕ (ЕС) 2016/1464 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Изпълнителната агенция за малките и средните предприятия (бившата Изпълнителна агенция за конкурентоспособност и иновации) за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2014 година (1),

               —

               като взе предвид консолидираните годишни отчети на Европейския съюз за финансовата 2014 година (COM(2015) 377 — C8-0199/2015) (2),

               —

               като взе предвид окончателните годишни отчети на Изпълнителната агенция за малките и средните предприятия (бившата Изпълнителна агенция за конкурентоспособност и иновации) за финансовата 2014 година (3),

               —

               като взе предвид доклада на Комисията относно последващите действия във връзка с освобождаването от отговорност за финансовата 2013 година (COM(2015)505) и работните документи на службите на Комисията, които го придружават (SWD(2015)194, SWD(2015)195),

               —

               като взе предвид годишния доклад на Комисията пред органа по освобождаване от отговорност относно вътрешните одити, осъществени през 2014 г. (COM(2015)441), и работния документ на службите на Комисията, който го придружава (SWD(2015)170),

               —

               като взе предвид доклада на Сметната палата относно годишните отчети на Изпълнителната агенция за малки и средни предприятия (бившата Изпълнителна агенция за конкурентоспособност и иновации) за финансовата 2014 година, придружен от отговора на Агенцията (4),

               —

               като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на изпълнителните агенции във връзка с изпълнението на бюджета за финансовата 2014 година (05585/2016 — C8-0040/2016),

               —

               като взе предвид членове 317, 318 и 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (6) на Съвета, и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение за изпълнение 2013/771/ЕС на Комисията от 17 декември 2013 г. за създаване на Изпълнителна агенция за малките и средните предприятия и за отмяна на Решение 2004/20/ЕО и Решение 2007/372/ЕО (9),

               —

               като взе предвид член 93 и приложение V към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A8-0140/2016),

               А.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на ЕС тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               Освобождава от отговорност директора на Изпълнителната агенция за малките и средните предприятия (бившата Изпълнителна агенция за конкурентоспособност и иновации) във връзка с изпълнението на бюджета на Изпълнителната агенция за финансовата 2014 година;

               2.

               Представя своите забележки в резолюцията, която е неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2014 година, раздел III — Комисия и изпълнителни агенции, както и в своята резолюция от 28 април 2016 г. относно специалните доклади на Сметната палата в рамките на процедурата по освобождаване от отговорност на Комисията за финансовата 2014 година (10);

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2014 година, раздел III — Комисия, както и резолюцията, която е неразделна част от тези решения, на директора на Изпълнителната агенция за малките и средните предприятия (бившата Изпълнителна агенция за конкурентоспособност и иновации), на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 51, 20.2.2014 г.

      (2)  ОВ C 377, 13.11.2015 г., стр. 1.

      (3)  ОВ C 367, 5.11.2015 г., стр. 9.

      (4)  ОВ C 409, 9.12.2015 г., стр. 90.

      (5)  ОВ C 377, 13.11.2015 г., стр. 146.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 341, 18.12.2013 г., стр. 73.

      (10)  Приети текстове от тази дата, P8_TA(2016)0148 (вж. страница 91 от настоящия брой на Официален вестник).


title: 2012/519/ЕС: Решение на Съвета от 24 септември 2012 година за назначаване на двама заместник-членове от Полша в Комитета на регионите

text:
               26.9.2012

               BG

               Официален вестник на Европейския съюз

               L 258/31

         РЕШЕНИЕ НА СЪВЕТА
   от 24 септември 2012 година
   за назначаване на двама заместник-членове от Полша в Комитета на регионите
   (2012/519/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Полша,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Jacek CZERNIAK и г-н Marcin JABŁOŃSKI се освободиха две места за заместник-членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се за заместник-членове на Комитета на регионите за остатъка от мандата, а именно до 25 януари 2015 г.:

               —

               г-н Piotr CAŁBECKI, Marszałek Województwa Kujawsko-Pomorskiego

               —

               г-н Jarosław DWORZAŃSKI, Marszałek Województwa Podlaskiego.

         Член 2
   Настоящото решение влиза в сила в деня на приемането му.

      Съставено в Брюксел на 24 септември 2012 година.

            За Съвета

            Председател

         A. D. MAVROYIANNIS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Съвета от 25 септември 2014 година за назначаване и замяна на членове на управителния съвет на Европейския център за развитие на професионалното обучение

text:
               10.10.2014

               BG

               Официален вестник на Европейския съюз

               C 358/1

         РЕШЕНИЕ НА СЪВЕТА
   от 25 септември 2014 година
   за назначаване и замяна на членове на управителния съвет на Европейския център за развитие на професионалното обучение
   2014/C 358/01
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид представената от Комисията кандидатура от категорията на представителите на работодателите,
   като има предвид, че:

               (1)

               С решението си от 16 юли 2012 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2012 г. до 17 септември 2015 г.

               (2)

               Едно място на член на управителния съвет на Центъра от категорията на представителите на организациите на работодателите се освободи за Литва вследствие на оставката на г-жа Dovilė BAŠKYTĖ.

               (3)

               Следва да бъде назначен член на управителния съвет на посочения по-горе Център за остатъка от настоящия мандат, който изтича на 17 септември 2015 г.,

         ПРИЕ НАСТОЯЩОТО РЕШЕНИЕ:
   Член единствен
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2015 г.:
   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ:

               ЛИТВА

               г-н Aidas VAIČIULIS

      Съставено в Брюксел на 25 септември 2014 година.

            За Съвета

            Председател

         F. GUIDI

      (1)  ОВ L 39, 13.2.1975 г., стр. 1.

      (2)  ОВ C 228, 31.7.2012 г., стр. 3.


title: 2007/125/ПВРРешение на Съвета от 12 февруари 2007 година за създаване за периода 2007—2013 г., като част от Общата програма за сигурност и гарантиране на свободите, на специална програма Предотвратяване и борба с престъпността

text:
               24.2.2007

               BG

               Официален вестник на Европейския съюз

               L 58/7

      РЕШЕНИЕ НА СЪВЕТА

   от 12 февруари 2007 година
   за създаване за периода 2007—2013 г., като част от Общата програма за сигурност и гарантиране на свободите, на специална програма „Предотвратяване и борба с престъпността“
   (2007/125/ПВР)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално членове 30, 31 и член 34, параграф 2, буква в) от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Целта на Съюза за осигуряване на гражданите на високо ниво на сигурност в пространство на свобода, сигурност и правосъдие е постижима, съгласно предвиденото в член 2, четвърто тире и в член 29 от Договора за Европейския съюз, чрез предотвратяване и борба с престъпността, организирана или не.

               (2)

               За да защитава свободата и сигурността на нашите граждани и общество от престъпна дейност, Съюзът трябва да предприеме необходимите мерки за ефективно и ефикасно предотвратяване, разкриване, разследване и преследване на всички форми на престъпност, най-вече в случаите с трансграничен характер.

               (3)

               Основавайки се на заключенията на Европейския съвет в Тампере от октомври 1999 г., Европейският съвет потвърди отново приоритета за развитие на пространството на свобода, сигурност и правосъдие, и особено за защита на гражданите от различни престъпни дейности чрез предотвратяване и борба с престъпността, чрез Хагската програма от ноември 2004 г. (2) и декларациите относно тероризма от септември 2001 г. и март 2004 г. и Европейската стратегия за наркотиците от декември 2004 г.

               (4)

               За да се осигури експертен опит при развитието на различните аспекти на предотвратяването на престъпността на равнище Европейски съюз и подкрепа на дейностите по предотвратяване на престъпността на местно и национално равнище, беше създадена Европейска мрежа за предотвратяване на престъпността с Решение 2001/427/ПВР на Съвета (3) от 28 май 2001 г.

               (5)

               Рамковата програма, създадена с Решение 2002/630/ПВР на Съвета от 22 юли 2002 г. за създаване на рамкова програма за полицейско и съдебно сътрудничество по наказателноправни въпроси (AGIS) (4), значително допринесе за засилване на сътрудничеството между полицията и други правоприлагащи органи и съдебната система в държавите-членки и за подобряване на взаимното разбирателство и доверие между полицейската, съдебната, правната и административната система.

               (6)

               Необходимо е и е целесъобразно да се разширят възможностите за финансиране на мерките с цел предотвратяване и борба с престъпността и да се преразгледат условията с цел осигуряване на ефикасност, рентабилност и прозрачност.

               (7)

               Рамковата програма има за цел да спомогне за ефективната подкрепа и защита на интересите на свидетелите на престъпления. Програмата също така подчертава значимостта на осигуряването на защита на жертвите на престъпления. За да наблегне на приоритета за подпомагане на жертвите, специалната програма „Наказателно правосъдие“ акцентира върху оказването на социална и правна помощ на жертвите.

               (8)

               Дейностите на Комисията и транснационалните проекти продължават да бъдат важни за постигането на по-тясно и по-добро сътрудничество между държавите-членки. Освен това е полезно и уместно да се подкрепят проекти в рамките на държавите-членки, доколкото чрез тях могат да бъдат получени полезен опит и знания за по-нататъшни дейности на равнище Европейски съюз.

               (9)

               Тъй като престъпността преминава отвъд границите, е уместно да се предвиди участието на трети страни и международни организации в транснационални проекти.

               (10)

               Необходимо е да се гарантира взаимно допълване с други програми на Съюза и Общността, като Седмата рамковата програма за изследвания, технологично развитие и демонстрационни дейности, Фонда за солидарност на Европейския съюз, Финансовия инструмент за гражданска защита и структурните фондове.

               (11)

               Тъй като целите на настоящото решение, в частност предотвратяването и борбата с организираната и трансграничната престъпност, не могат да бъдат постигнати в достатъчна степен от държавите-членки и следователно, с оглед на обхвата и действието на програмата, могат да бъдат осъществени по-успешно на равнище Европейски съюз, Съветът може да приеме мерки в съответствие с принципа на субсидиарността, предвиден в член 5 от Договора за създаване на Европейската общност, чиято приложимост по отношение на Европейския съюз е осигурена чрез член 2 от Договора за Европейския съюз. В съответствие с принципа на пропорционалността, определен в член 5 от Договора за създаване на Европейската общност, настоящото решение не надхвърля необходимото за постигане на тези цели.

               (12)

               В съответствие с член 41, параграф 3 от Договора за Европейския съюз, оперативните разходи следва да се финансират от общия бюджет на Европейския съюз съгласно дял VI.

               (13)

               Разходите по програмата следва да бъдат съвместими с тавана съгласно глава 3 от финансовата рамка. Необходимо е да се предвиди гъвкавост в определението на програмата, така че да бъдат възможни евентуални изменения в предвидените дейности, за да се отрази еволюцията на потребностите през периода 2007—2013 г. Ето защо решението следва да се ограничи до общо определение на предвидените дейности и съответстващите им административни и финансови договорености.

               (14)

               Мерките, необходими за прилагане на настоящото решение, следва да бъдат приети в съответствие с процедурите, предвидени в него, с помощта на комитет.

               (15)

               Освен това би следвало да се вземат подходящи мерки за предотвратяване на нередности и измами и да се предприемат и необходимите стъпки за възстановяване на изгубени, неправилно платени и използвани не по предназначение средства в съответствие с Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Общностите (5), Регламент (Евратом, ЕО) № 2185/96 на Съвета от 11 ноември 1996 г. относно проверките и инспекциите на място, провеждани от Комисията (6) и с Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (OLAF) (7).

               (16)

               Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (8) и Регламент (ЕО, Евратом) № 2342/2002 на Комисията (9) от 23 декември 2002 г. за определяне на подробни правила за прилагане на Регламент (ЕО) № 1605/2002 на Съвета, които гарантират финансовите интереси на Общността, се прилагат, като се вземат предвид принципите за опростеност и последователност при избора на бюджетни инструменти, за ограничаване на броя на случаите, при които Комисията запазва пряка отговорност за тяхното прилагане и управление, и за необходимата пропорционалност между обема на ресурсите и административната тежест, свързана с тяхната употреба.

               (17)

               Уместно е от 1 януари 2007 г. Решение 2002/630/ПВР да бъде заменено с настоящото решение и с решението за създаване на специалната програма „Наказателно правосъдие“.

               (18)

               За да се гарантира ефективно и навременно изпълнение на програмата, настоящото решение следва да се прилага от 1 януари 2007 г.,

         РЕШИ:
   Член 1
   Предмет
   1.   С настоящото решение се създава специална програма „Предотвратяване и борба с престъпността“, наричана по-долу „програмата“, като част от Общата програма за сигурност и гарантиране на свободите, за да допринесе за утвърждаването на пространството на свобода, сигурност и правосъдие.
   2.   Програмата обхваща периода от 1 януари 2007 г. до 31 декември 2013 г.
   Член 2
   Общи цели
   1.   Програмата допринася за постигането на високо ниво на сигурност за гражданите чрез предотвратяване и борба с престъпността, организирана или не, в частност тероризма, трафика на хора и престъпленията срещу деца, незаконния трафик на наркотици и незаконния трафик на оръжия, корупцията и измамите.
   2.   Без да се засягат целите и правомощията на Европейската общност, общите цели на програмата допринасят за развитието на политиките на Съюза и на Общността.
   Член 3
   Теми и конкретни цели
   1.   Програмата включва четири теми:

               a)

               предотвратяване на престъпността и криминология;

               б)

               правоприлагане;

               в)

               защита и подпомагане на свидетелите;

               г)

               защита на жертвите.

         2.   В рамките на общите цели програмата допринася за следните конкретни цели:

               a)

               стимулиране, насърчаване и разработване на хоризонтални методи и инструменти за стратегическо предотвратяване и борба с престъпността и за гарантиране на сигурност и обществен ред, като например дейността, извършвана в Мрежата на Европейския съюз за предотвратяване на престъпността, публично-частните партньорства, най-добрите практики в предотвратяването на престъпността, сравнителната статистика, приложната криминология и задълбочения подход към непълнолетните престъпници;

               б)

               насърчаване и развитие на координацията, сътрудничеството и взаимното разбирателство между правоприлагащите органи, другите национални власти и другите органи на Съюза, работещи в тази област, във връзка с приоритетите, определени от Съвета, и по-специално определените в Оценката на Europol относно заплахата от организираната престъпност;

               в)

               насърчаване и развитие на най-добрите практики при защитата и подпомагането на свидетели; и

               г)

               насърчаване и развитие на най-добрите практики при защитата на жертвите на престъпления.

         3.   Програмата не обхваща съдебното сътрудничество. Тя може обаче да обхваща дейности, насочени към насърчаване на сътрудничеството между съдебните власти и правоприлагащите органи.
   Член 4
   Допустими дейности
   1.   С оглед следване на общите и конкретните цели, определени в членове 2 и 3, програмата предоставя при посочените в годишната работна програма условия финансова подкрепа за следните видове дейности:

               а)

               проекти с европейско измерение, стартирани и управлявани от Комисията;

               б)

               транснационални проекти, които следва да включват партньори от поне две държави-членки или от поне една държава-членка и от една друга страна, която може да бъде или присъединяваща се страна, или страна кандидатка;

               в)

               национални проекти в рамките на държави-членки, които:

                           i)

                           подготвят транснационални проекти и/или действия на Съюза („начални мерки“);

                           ii)

                           допълват транснационални проекти и/или проекти на Съюза („допълващи мерки“);

                           iii)

                           допринасят за разработването на новаторски методи и/или технологии с потенциал за преминаване към дейности на равнище Европейски съюз или разработват такива методи или технологии с оглед прехвърлянето им към други държави-членки и/или друга страна, която може да бъде или присъединяваща се страна, или страна кандидатка;

               г)

               оперативни грантове за неправителствени организации, които се стремят, с идеална цел и в европейски мащаб, към постигането на цели на програмата.

         2.   В частност, финансова подкрепа може да се предостави за:

               а)

               дейности за подобряване на оперативното сътрудничество и координацията (укрепване на работата в мрежа, взаимното доверие и разбирателство, обмена и разпространението на информация, опит и най-добри практики);

               б)

               дейности по анализа, мониторинга, оценката и одита;

               в)

               разработване и трансфер на технология и методология;

               г)

               обучение, обмен на служители и експерти; и

               д)

               дейности за осведомяване и разпространение.

         Член 5
   Достъп до програмата
   1.   Програмата е предназначена за правоприлагащи органи, други държавни и/или частни организации, участници и институции, включително местни, регионални и национални власти, социални партньори, университети, статистически служби, неправителствени организации, публично-частни партньорства и съответни международни организации.
   2.   Достъпът до програмата е открит за органи и организации, които са учредени като юридически лица в държавите-членки. Органите и организациите със стопанска цел имат достъп до грантове само при сътрудничество с държавни организации или с организации с нестопанска цел.
   3.   По отношение на транснационални проекти, трети страни и международни организации могат да участват като партньори, но не могат да подават проекти.
   Член 6
   Видове интервенция
   1.   Финансовото подпомагане от Съюза може да приеме следните законови форми:

               а)

               грантове;

               б)

               договори за обществени поръчки.

         2.   Грантовете на Общността се предоставят след покани за набиране на предложения, освен в надлежно обосновани сериозни извънредни ситуации или когато характеристиките на бенефициера не оставят друг избор за дадената дейност, под формата на оперативни грантове и грантове за дейности.
   Годишната работна програма посочва минималния размер на годишните разходи, предвидени за грантове. Този минимален размер е не по-малко от 65 %.
   Максималният процент за съфинансиране на разходите по проектите се посочва в годишната работна програма.
   3.   Предвиждат се и разходи за придружаващи мерки чрез договори за обществени поръчки, в който случай средствата на Съюза следва да покриват закупуването на услуги и стоки. Те следва да покриват, inter alia, разходите за информация и комуникации, за подготовка, реализация, мониторинг, проверка и оценка на проекти, политики, програми и законодателство.
   Член 7
   Мерки за прилагане
   1.   Комисията изпълнява финансовата помощ от Съюза в съответствие с Регламент (ЕО, Евратом) № 1605/2002, наричан по-долу „Финансовия регламент“.
   2.   За изпълнение на програмата до края на септември Комисията приема, в рамките на общите цели, определени в член 2, годишна работна програма, която включва нейните конкретни цели, тематични приоритети, описание на придружаващите мерки, предвидени в член 6, параграф 3, и ако е необходимо, списък с други дейности.
   Годишната работна програма за 2007 г. се приема три месеца след влизането в сила на настоящото решение.
   3.   Годишната работна програма се приема в съответствие с процедурата за управление, предвидена в член 10.
   4.   Процедурите по оценяване и предоставяне на грантове за дейности вземат предвид, inter alia, следните критерии:

               а)

               съответствието с годишната работна програма, общите цели, посочени в член 2, и мерките, взети в различните области, определени в членове 3 и 4;

               б)

               качеството на предложените дейности по отношение на концепция, организация, представяне, очаквани резултати и тяхното разпространение;

               в)

               сумата, искана за финансиране от Съюза, и нейната целесъобразност предвид очакваните резултати;

               г)

               влиянието на очакваните резултати върху общите цели, определени в член 2, и върху мерките, взети в различните области, определени в членове 3 и 4.

         5.   Исканията за оперативни грантове, посочени в член 4, параграф 1, буква г), се оценяват, inter alia, в светлината на:

               а)

               съответствието с целите на програмата;

               б)

               качеството на планираните дейности;

               в)

               вероятното мултиплициращо въздействие на тези дейности върху обществеността;

               г)

               географското влияние на осъществяваните дейности;

               д)

               съотношението между разходи и ефективност по предложената дейност.

         6.   Решенията, свързани с дейности, представени съгласно член 4, параграф 1, буква а), се приемат от Комисията в съответствие с процедурата по управление, предвидена в член 10. Решенията, свързани с дейности, представени съгласно член 4, параграф 1, букви от б) до г), се приемат от Комисията в съответствие с процедурата по консултиране, предвидена в член 9.
   Решенията относно искания за грантове, свързани с органи или организации със стопанска цел, се приемат от Комисията в съответствие с процедурата по управление, предвидена в член 10.
   Член 8
   Комитет
   1.   Комисията се подпомага от комитет, съставен от представители на държавите-членки и председателстван от представител на Комисията (наричан по-долу „комитетът“).
   2.   Комитетът приема свой процедурен правилник.
   3.   Комисията може да покани представители на страните кандидатки на информационни заседания след заседанията на комитета.
   Член 9
   Процедура по консултиране
   1.   Когато се прави позоваване на настоящия член, представителят на Комисията представя пред комитета проект за мерките, които трябва да бъдат предприети. Комитетът представя становище по този проект в срок, който може да бъде определен от председателя в зависимост от неотложността на въпроса, ако е необходимо, чрез гласуване.
   2.   Становището се вписва в протокола; всяка държава-членка може да поиска позицията ѝ да бъде вписана в протокола.
   3.   Комисията отчита в максимална степен становището, представено от комитета. Тя следва да информира комитета за начина, по който становището му е било взето под внимание.
   Член 10
   Процедура по управление
   1.   Когато се прави позоваване на настоящия член, представителят на Комисията предлага на комитета проект за мерките, които следва да бъдат предприети. Комитетът представя становище по този проект в срок, определен от председателя в зависимост от неотложността на въпроса. В случай на решения, които Съветът следва да приеме по предложение на Комисията, становището се приема с мнозинството, предвидено в член 205, параграф 2 от Договора за създаване на Европейската общност. Гласовете на представителите на държавите-членки в комитета се претеглят по начина, предвиден в посочения член. Председателят не гласува.
   2.   Комисията приема мерки, които се прилагат незабавно. Все пак, ако тези мерки не са в съответствие със становището на комитета, Комисията незабавно ги съобщава на Съвета. В този случай Комисията може да отложи прилагането на мерките, по които е взела решение, за срок от три месеца от датата на уведомяването.
   3.   Съветът, с квалифицирано мнозинство, може да вземе различно решение в рамките на периода, предвиден в параграф 2.
   Член 11
   Взаимно допълване
   1.   Ще се търси синергичност, последователност и взаимно допълване с други инструменти на Съюза и Общността, inter alia, със специалните програми „Предотвратяване, готовност и управление на последиците от тероризъм и други рискове за сигурността и безопасността“ и „Наказателно правосъдие“, Рамковата програма за изследвания, технологично развитие и демонстрационни дейности, Фонда за солидарност на Европейския съюз и Финансовия инструмент за гражданска защита.
   2.   Програмата може да споделя ресурси с други инструменти на Съюза и Общността, в частност с програмата „Предотвратяване, готовност и управление на последиците от тероризъм“, за да се прилагат дейности, отговарящи на целите както на програмата, така и на друг/и инструмент/и на Съюза/Общността.
   3.   Дейностите, финансирани съгласно настоящото решение, не получават финансова подкрепа за същата цел от други финансови инструменти на Съюза/Общността. Комисията осигурява получаването на информация от бенефициерите на програмата за финансирането, отпуснато от общия бюджет на Европейския съюз и от други източници, както и получаването на информация за текущите искания за финансиране.
   Член 12
   Бюджетни ресурси
   Бюджетните ресурси, които са определени за предвидените в настоящата програма дейности, се вписват в годишните бюджетни кредити от общия бюджет на Европейския съюз. Наличните отпуснати бюджетни кредити се разрешават от бюджетния орган в рамките на финансовата рамка.
   Член 13
   Мониторинг
   1.   Комисията следи при всяка финансирана по програмата дейност бенефициерът да представя технически и финансови доклади относно постигнатия напредък, както и окончателен доклад в срок от три месеца след приключването на дейността. Комисията определя формата и структурата на докладите.
   2.   Комисията следи договорите и споразуменията, подписани в резултат от осъществяването на програмата, да предвиждат, по-специално, наблюдение и финансов контрол от Комисията (или от упълномощени от нея представители), ако е необходимо посредством проверки на място, включително проверки на образци, и финансови одити от Сметната палата.
   3.   Комисията следи бенефициерите на финансова подкрепа да съхраняват на разположение на Комисията всички оправдателни документи, отнасящи се до разходите по дейността, за период от пет години след последното плащане, свързано с определена дейност.
   4.   На базата на резултатите от докладите и проверките на място, посочени в параграфи 1 и 2, Комисията коригира, ако е необходимо, размера или условията на отпускане на първоначално одобрената финансовата подкрепа, както и графика на плащанията.
   5.   Комисията предприема всякакви други постъпки, необходими за да се провери дали финансираните дейности са били осъществени правилно и в съответствие с разпоредбите на настоящото решение и на Финансовия регламент.
   Член 14
   Защита на финансовите интереси на Общността
   1.   Комисията осигурява защитата на финансовите интереси на Общността, когато се осъществяват дейности, финансирани съгласно настоящото решение, чрез прилагането на превантивни мерки срещу измама, корупция и други незаконни дейности, посредством ефективни проверки и чрез възстановяване на неправомерно изплатените суми и ако бъдат открити нередности, чрез ефективни, съразмерни и възпиращи санкции в съответствие с регламенти (ЕО, Евратом) № 2988/95, (Евратом, ЕО) № 2185/96 и (ЕО) № 1073/1999.
   2.   За дейности на Общността, финансирани съгласно настоящото решение, се прилагат Регламент (ЕО, Евратом) № 2988/95 и Регламент (Евратом, ЕО) № 2185/96 за всяко нарушение на разпоредбите на правото на Общността, включително за нарушения на договорните задължения, уредени на основание на програмата, които са резултат от действие или бездействие на някой икономически субект, което има или би имало за ефект ощетяването на общия бюджет на Европейския съюз или бюджети, управлявани от него, чрез неоправдано перо на разходи.
   3.   Комисията намалява, спира или си възстановява размера на отпуснатата финансова помощ по дадена дейност, ако открие нередности, включително неспазване на разпоредбите на настоящото решение или на отделното решение, договор или споразумение за отпускане на въпросната финансова помощ, или ако се окаже, че без да е потърсено одобрението на Комисията, дейността е била подложена на промяна, която противоречи на естеството или на условията за реализация на проекта.
   4.   Ако крайният срок не бъде спазен или постигнатият напредък при осъществяване на дейността оправдава само част от предоставената финансова подкрепа, Комисията изисква бенефициерът да представи обяснения в рамките на определен период. Ако бенефициерът не даде задоволителен отговор, Комисията може да откаже да изплати останалата финансова подкрепа и да поиска възстановяване на вече платените суми.
   5.   Комисията гарантира, че всяко неправомерно плащане се възстановява на Комисията. Върху всички суми, неплатени своевременно според условията, предвидени във Финансовия регламент, се начисляват лихви.
   Член 15
   Оценяване
   1.   На програмата се извършва редовен мониторинг, за да се проследи осъществяването на дейностите, извършвани по нея.
   2.   Комисията осигурява редовна и независима външна оценка на програмата.
   3.   Комисията представя пред Европейския парламент и Съвета:

               а)

               годишно представяне на изпълнението на програмата;

               б)

               междинен доклад за оценка на получените резултати и за качествените и количествените аспекти на изпълнението на програмата не по-късно от 31 март 2010 г.;

               в)

               съобщение за продължаване на програмата не по-късно от 31 декември 2010 г.;

               г)

                  ex-post доклад за оценка не по-късно от 31 март 2015 г.

         Член 16
   Публикуване на проектите
   Всяка година Комисията публикува списък с финансираните по програмата дейности с кратко описание на всеки проект.
   Член 17
   Преходни разпоредби
   1.   От 1 януари 2007 г. настоящото решение заменя съответните разпоредби на Решение 2002/630/ПВР.
   2.   Дейностите, започнали преди 31 декември 2006 г. съгласно Решение 2002/630/ПВР, продължават да се ръководят от това решение до завършването им.
   Член 18
   Влизане в сила и прилагане
   Настоящото решение влиза в сила в деня на публикуването му в Официален вестник на Европейския съюз.
   То се прилага от 1 януари 2007 г.

      Съставено в Брюксел на 12 февруари 2007 година.

            За Съвета

            Председател

         F.-W. STEINMEIER

      (1)  Становище от 14 декември 2006 г. (все още непубликувано в Официален вестник).

      (2)  ОВ C 53, 3.3.2005 г., стр. 1.

      (3)  ОВ L 153, 8.6.2001 г., стр. 1.

      (4)  ОВ L 203, 1.8.2002 г., стр. 5.

      (5)  ОВ L 312, 23.12.1995 г., стр. 1.

      (6)  ОВ L 292, 15.11.1996 г., стр. 2.

      (7)  ОВ L 136, 31.5.1999 г., стр. 1.

      (8)  ОВ L 248, 16.9.2002 г., стр. 1. Регламент, изменен с Регламент (ЕО, Евратом) № 1995/2006 (ОВ L 390, 30.12.2006 г., стр. 1).

      (9)  ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) № 1248/2006 на Комисията (ОВ L 227, 19.8.2006 г., стр. 3).


title: Решение (ЕС) 2016/1741 на Съвета от 20 септември 2016 година за сключване, от името на Европейския съюз, на Споразумението между Европейския съюз и Република Палау за премахване на визите за краткосрочно пребиваване

text:
               30.9.2016

               BG

               Официален вестник на Европейския съюз

               L 264/21

         РЕШЕНИЕ (ЕС) 2016/1741 НА СЪВЕТА
   от 20 септември 2016 година
   за сключване, от името на Европейския съюз, на Споразумението между Европейския съюз и Република Палау за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, втора алинея, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Комисията договори от името на Европейския съюз Споразумение с Република Палау за премахване на визите за краткосрочно пребиваване („споразумението“).

               (2)

               В съответствие с Решение (ЕС) 2015/2377 на Съвета (2) споразумението бе подписано и се прилага временно, считано от 8 декември 2015 г.

               (3)

               Със споразумението се създава Съвместен ръководен комитет от експерти за споразумението. Съюзът се представлява в този Съвместен комитет от Комисията, която следва да бъде подпомагана от представители на държавите членки.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в неговото приемане и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в което Ирландия не участва, в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Палау за премахване на визите за краткосрочно пребиваване се одобрява от името на Съюза.
   Член 2
   Председателят на Съвета извършва, от името на Съюза, нотификацията, предвидена в член 8, параграф 1 от споразумението (5).
   Член 3
   Комисията, подпомагана от представители на държавите членки, представлява Съюза в Съвместния комитет от експерти, създаден съгласно член 6 от споразумението.
   Член 4
   Настоящото решение влиза в сила в деня на приемането му.

      Съставено в Брюксел на 20 септември 2016 година.

            За Съвета

            Председател

         I. KORČOK

      (1)  Одобрение от 8 юни 2016 г. (все още непубликувано в Официален вестник).

      (2)  Решение (ЕС) 2015/2377 на Съвета от 26 октомври 2015 г. за подписване, от името на Европейския съюз, и временно прилагане на Споразумението между Европейския съюз и Република Палау за премахване на визите за краткосрочно пребиваване (ОВ L 332, 18.12.2015 г., стр. 11).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение на Съвета и на Комисията относно Споразумение за научно и технологично сътрудничество от 4 април 2002 година за сключване на седем споразумения с Швейцарската конфедерация

text:
Важна правна забележка

|

32002D0309

Официален вестник n° L 114 , 30/04/2002 стр. 0001 - 0005 специално чешко издание глава 11 том 41 стр. 89  - 93 специално испанско издание глава 11 том 41 стр. 89  - 93 специално унгарско издание глава 11 том 41 стр. 89  - 93 специално литвийско издание глава 11 том 41 стр. 89  - 93 LV.ES глава 11 том 41 стр. 89  - 93 MT.ES глава 11 том 41 стр. 89  - 93 PL.ES глава 11 том 41 стр. 89  - 93 SK.ES глава 11 том 41 стр. 89  - 93 специално словенско издание глава 11 том 41 стр. 89  - 93

		20020404Решение на Съвета и на Комисията относно Споразумение за научно и технологично сътрудничествоот 4 април 2002 годиназа сключване на седем споразумения с Швейцарската конфедерация(2002/309/ЕО, Евратом)СЪВЕТЪТ НА ЕВРОПЕЙСКИЯ СЪЮЗ,КОМИСИЯТА НА ЕВРОПЕЙСКИТЕ ОБЩНОСТИ,като взеха предвид Договора за създаване на Европейската общност, и по-специално, член 310 заедно с член 300, параграф 2, първа алинея, второто изречение, член 300, параграф 3, алинея 2 и член 300, параграф 4 от него,като взе предвид Договора за създаване на Европейската общност за атомна енергия, и по-специално, член 101, втора алинея от него,като взе предвид предложението на Комисията,като взе предвид съгласието на Европейския парламент [1],като взе предвид одобрението на Съвета,като има предвид, че:(1) В рамките на привилегированите връзки между Европейския съюз и Швейцарската конфедерация и тяхното желание да разширяват и укрепват тези връзки, на 21 юни 1999 г. бяха подписани и следва да бъдат одобрени следните споразумения:- Споразумение между Европейската общност и нейните държави-членки, от една страна, и Швейцарската конфедерация, от друга страна, за свободно движение на хора,- Споразумение между Европейската общност и Швейцарската конфедерация за въздушен транспорт,- Споразумение между Европейската общност и Швейцарската конфедерация за железопътен и шосеен транспорт на стоки и пътници,- Споразумение между Европейската общност и Швейцарската конфедерация за търговия със земеделски продукти,- Споразумение между Европейската общност и Швейцарската конфедерация за взаимно признаване на оценката за съвместимост,- Споразумение между Европейската общност и Швейцарската конфедерация за някои аспекти на публичните пазари,- Споразумение за научно и технологично сътрудничество между Европейските общности и Швейцарската конфедерация.(2) Седемте споразумения са обвързани с клауза, според която те трябва да влязат в сила едновременно и да престанат да се прилагат едновременно шест месеца след получаване на нотификацията за приемане или денонсиране на едно от тях.(3) Относно Споразумението за свободно движение на хора, съдържащите се в него ангажименти по силата на дял IV на част трета от Договора за създаване на Европейската общност, обвързват Кралство Дания, Ирландия и Обединеното кралство Великобритания и Северна Ирландия не в качеството на задължения, произтичащи от правото на Общността, а като задължения, произтичащи от поети ангажименти между тези държави-членки и Швейцарската конфедерация.(4) Относно споразумението за търговия със земеделски продукти мерките, необходими за приложението на член 5, параграф 3, първо тире от настоящото решение, могат да бъдат приети при необходимост в съответствие с процедурата, посочена в член 5, параграф 4. Тези мерки могат да бъдат приети съгласно Решение 1999/468/ЕО на Съвета от 28 юни 1999 г., с което се определят правилата за прилагане на изпълнителната компетентност, предоставена на Комисията [2].(5) Някои задачи по изпълнението са предоставени на съвместните комитети, създадени съгласно споразуменията, като включват компетентността за изменение на някои аспекти на приложенията по сектори. Следва да се определят вътрешните процедури, необходими за успешното действие на споразуменията и да се упълномощи Комисията да извършва някои технически изменения в тях и да приема някои решения относно тяхното изпълнение,РЕШИХА:Член 11. От името на Европейската общност се одобряват следните шест споразумения:- Споразумение между Европейската общност и нейните държави-членки, от една страна, и Швейцарската конфедерация, от друга страна, за свободно движение на хора,- Споразумение между Европейската общност и Швейцарската конфедерация за въздушен транспорт,- Споразумение между Европейската общност и Швейцарската конфедерация за железопътен и шосеен транспорт на стоки и пътници,- Споразумение между Европейската общност и Швейцарската конфедерация за търговия със земеделски продукти,- Споразумение между Европейската общност и Швейцарската конфедерация за взаимно признаване на оценката за съвместимост,- Споразумение между Европейската общност и Швейцарската конфедерация за някои аспекти на публичните пазари.Следното споразумение се одобрява от името на Европейската общност и Европейската общност за атомна енергия:- Споразумение за научно и технологично сътрудничество между Европейските общности и Швейцарската конфедерация.Текстовете на споразуменията са приложени към настоящото решение.2. Съгласно техните разпоредби, седемте споразумения влизат в сила едновременно и престават да се прилагат едновременно шест месеца след получаване на нотификацията за приемане или денонсиране на едно от тях.Член 2Относно Споразумението за свободно движение на хора, един представител на Комисията представлява Комисията в съвместния комитет, създаден по силата на член 14 от споразумението. Позицията на Общността в рамките на изпълнението на споразумението по отношение на решенията или препоръките на съвместния комитет се определя от Съвета по предложение на Комисията съгласно съответните разпоредби от Договора за създаване на Европейската общност.Член 31. Относно Споразумението за въздушен транспорт Комисията, подпомогната от представителите на държавите-членки, представлява Общността в съвместния комитет, създаден по силата на член 21 от споразумението.2. Позицията на Общността относно решенията на съвместния комитет, които само включват Швейцарската конфедерация в законодателните актове на Общността, като се вземат предвид необходимите адаптации, се определя от Комисията.3. За останалите решения на съвместния комитет, позицията на Общността се определя от Съвета, който се произнася с квалифицирано мнозинство, по предложение на Комисията.Член 41. Относно споразумението за железопътен и шосеен транспорт на стоки и пътници Комисията, подпомогната от представители на държавите-членки, представлява Общността в съвместния комитет, създаден съгласно член 51 от споразумението. Позицията на Общността по решенията на съвместния комитет се определя:- от Съвета, който се произнася с квалифицирано мнозинство по предложение на Комисията по въпросите, посочени в членове 42, 45, 46, 47 и 54 от споразумението,- от Комисията, след консултации с комитета, създаден съгласно член 4, алинея 1 от Решение 92/578/ЕИО [3], по всички други въпроси.Член 51. Относно споразумението за търговия със земеделски продукти Комисията, подпомогната от представители на държавите-членки, представлява Общността в Съвместния комитет по земеделие, посочен в член 6, параграф 1 от споразумението и в Съвместния ветеринарен комитет, посочен в член 19, параграф 1 от приложение 11 към споразумението.2. Позицията на Общността в Съвместния комитет по земеделие и Съвместния ветеринарен комитет се определя от Съвета по предложение на Комисията съгласно съответните разпоредби на Договора за създаване на Европейската общност.Въпреки това, позицията на Общността по въпросите, по които Съвместният комитет по земеделие има право да взима решение съгласно член 6, параграф 3 от споразумението, се приема от Комисията по отношение на:- въпроси, отнасящи се до приложение 4 към Споразумението и допълненията към него, съгласно процедурата, определена в член 18 от Директива 2000/29/ЕО [4],- въпроси, отнасящи се до приложение 5 към споразумението и допълненията към него, съгласно процедурата, определена в член 23 от Директива 70/524/ЕИО [5],- въпроси, отнасящи се до приложение 6 към споразумението и допълненията към него, съгласно процедурата, определена в член 21 от Директива 66/400/ЕИО [6] или съответните разпоредби на другите директиви за семената,- въпроси, отнасящи се до приложение 7 към споразумението и допълненията към него, съгласно процедурата, определена в член 75 от Регламент (ЕО) № 1493/1999 [7],- въпроси, отнасящи се до приложение 8 към споразумението и допълненията към него, съгласно процедурата, определена в член 14 или член 15 от Регламент (ЕИО) № 1576/89 [8], или в член 13 или член 14 от Регламент (ЕИО) № 1601/91 [9],- въпроси, отнасящи се до приложение 9 към споразумението и допълненията към него, съгласно процедурата, определена в член 14 от Регламент (ЕИО) № 2092/91 [10],- въпроси, отнасящи се до приложение 10 към споразумението и допълненията към него, съгласно процедурата, определена в член 46 от Регламент (ЕО) № 2200/96 [11].3. Без да накърнява параграф 6, Комисията взема необходимите мерки за приложение на Споразумението по отношение на:- изпълнението на тарифните отстъпки, изброени в приложения 2 и 3 към споразумението, както и измененията и техническите адаптации, които се оказват необходими след изменения на кодовете по Комбинираната номенклатура и TARIC, съгласно процедурата, определена в член 23 от Регламент (ЕИО) № 1766/92 [12], или съответните разпоредби на други регламенти, отнасящи се до общата организация на пазарите или до процедурата, посочена в параграф 2,- изпълнението на приложение 4 в съответствие с процедурата, посочена в член 18 от Директива 2000/29/ЕО,- изпълнението на приложение 5 в съответствие с процедурата, посочена в член 23 от Директива 70/524/ЕО,- изпълнението на приложение 6 в съответствие с процедурата, посочена в член 21 от Директива 66/400/ЕИО, или съответните разпоредби на други директиви, отнасящите до семената,- изпълнението на дял III на приложение 7 в съответствие с процедурата, посочена в член 75 от Регламент (ЕО) № 1493/1999,- изпълнението на член 14 от приложение 8, в съответствие с процедурата, посочена в член 14 от Регламент (ЕИО) № 1576/89 или в член 13 от Регламент (ЕИО) № 1601/91,- изпълнението на приложение 9 в съответствие с процедурата, посочена в член 14 от Регламент (ЕИО) № 2092/91,- изпълнението на приложение 10 в съответствие с процедурата, посочена в член 46 от Регламент (ЕО) № 2200/96,- изпълнението на приложение 11 в съответствие с член 30 от Директива 72/462/ЕИО [13].4. Когато е уместно, могат да бъдат предприети мерките, посочени в параграф 3, първо тире, съгласно следната процедура:Комисията се подпомага от Комитета за митническия кодекс, създаден с член 248а от Регламент (ЕИО) № 2913/92 [14].В случай, че се позовава на настоящия параграф, се прилагат членове 4 и 7 от Решение 1999/468/ЕО.Срокът, предвиден в член 4, параграф 3, от Решение 1999/468/ЕО, се определя на един месец.5. Комитетът за митническия кодекс може да разгледа всеки въпрос, свързан с приложението на митническите квоти, поставен от неговия председател, по негова инициатива, или по искане на някоя държава-членка.6. По искане на някоя държава-членка или по своя инициатива Комисията определя необходимите мерки в съответствие с член 10 от споразумението, член 29 от приложение 7, член 16 от приложение 8, член 9 от приложение 9 и член 5 от приложение 10 към него. Съветът и държавите-членки се нотифицират за такива решения. Ако Комисията е получила искане от някоя държава-членка, тя взема решение в срок от три работни дни след получаване на искането. Всяка държава-членка може отнесе до Съвета решението на Комисията в срок от три работни дни след деня, в който е била нотифицирана. Съветът се събира незабавно. Съветът, като се произнася с квалифицирано мнозинство, може да вземе различно решение в срок от 30 дни, считано от датата, на която решението на Комисията е било отнесено пред Съвета.Член 61. Относно Споразумението за взаимно признаване на оценката за съответствие Комисията, подпомогната от специален комитет, определен от Съвета, представлява Общността в съвместния комитет, създаден съгласно член 10 от Споразумението, наричан по-долу "комитета". След консултации със специалния комитет Комисията пристъпва към номинации, нотификации, обмен на информация и искания за проверки, предвидени в член 6, параграф 3, в член 7, член 8, параграф 1, член 10, параграф 4, буква д) и член 12 от споразумението.2. Позицията на Общността в Комитета се определя от Комисията, след консултации със специалния комитет, посочен в параграф 1 от настоящия член, по отношение на:а) приложение на член 1, параграф 3 от главите на приложение 1;б) приемането на вътрешен правилник, съгласно член 10, параграф 2 от споразумението и процедурите за проверка, предвидени в член 10, параграф 4, букви в) и г) от споразумението;в) проверката на съответствието на органите по оценката и свързаните с това решения, съгласно член 8 и член 11, буква в) от споразумението;г) измененията в раздели I—V на всички глави на приложение 1 в съответствие с член 10, параграф 4, букви а), б) и д), и член 11 от споразумението;д) измененията на приложенията, съгласно член 10, параграф 5 от споразумението; ие) механизма за уреждане на споровете, предвиден в член 14 от споразумението.3. Във всички останали случаи позицията на Общността в Комитета се определя от Съвета, който се произнася с квалифицирано мнозинство, по предложение на Комисията.Член 71. Относно Споразумението за някои аспекти на публичните пазари Комисията, подпомогната от представителите на държавите-членки, представлява Общността в съвместния комитет, създаден по силата на член 11 от споразумението.2. Комисията се упълномощава да одобрява от името на Общността измененията в приложения I, II, III, IV, VI и VII към споразумението. За целта тя се подпомага от специален комитет, определен от Съвета. Горепосоченото разрешение се ограничава по отношение на приложение I до измененията, които ще се наложат от прилагане на процедурите, посочени в член 8 от Директива 93/38/ЕИО, по отношение на приложения II, III и IV — до измененията, произтичащи от приложението на подобни процедури в секторите, за които се отнасят тези приложения, и по отношение на приложения VI и VII — до резултатите от преговорите, които ще бъдат проведени в рамките на Споразумението за публичните пазари от 1996 г.3. Във всички останали случаи позицията на Общността по отношение на решенията на съвместния комитет се определя от Съвета по предложение на Комисията съгласно съответните разпоредби на Договора за създаване на Европейската общност.Член 8Актовете или инструментите за одобряване, предвидени за всяко от споразуменията, се депозират от председателя на Съвета от името на Европейската общност, и относно Споразумението за научно и технологично сътрудничество от председателя на Комисията, от името на Европейската общност за атомна енергия.Съставено в Брюксел на 4 април 2002 година.За СъветаПредседателA. Acebes PaniaguaЗа КомисиятаПредседателR. Prodi[1] ОВ C 41, 7.2.2001 г., стр. 25.[2] ОВ L 184, 17.7.1999 г., стр. 23.[3] ОВ L 373, 21.12.1992 г., стр. 26.[4] ОВ L 169, 10.7.2000 г., стр. 1. Директива, последно изменена с Директива 2001/33/ЕО на Комисията (ОВ L 127, 9.5.2001 г., стр. 42).[5] ОВ L 270, 14.12.1970 г., стр. 1. Директива, последно изменена с Регламент (ЕО) № 2205/2001 на Комисията (ОВ L 297, 15.11.2001 г., стр. 3).[6] ОВ 125, 11.7.1966 г., стр. 2290/66. Директива, последно изменена с Директива 98/96/ЕО на Съвета (ОВ L 25, 1.2.1999 г., стр. 27).[7] ОВ L 179, 14.7.1999 г., стр. 1. Регламент, последно изменен с Регламент (ЕО) № 2585/2001 на Съвета (ОВ L 345, 29.11.2001 г., стр. 10).[8] ОВ L 160, 12.6.1989 г., стр. 1. Регламент, последно изменен с Регламент (ЕО) № 3378/94 на Съвета (ОВ L 366, 31.12.1994 г., стр. 1).[9] ОВ L 149, 14.6.1991 г., стр. 1. Регламент, последно изменен с Регламент (ЕО) № 2061/96 на Съвета (ОВ L 277, 30.10.1996 г., стр. 1).[10] ОВ L 198, 22.7.1991 г., стр. 1. Регламент, последно изменен с Регламент (ЕО) № 2491/2001 на Комисията (ОВ L 337, 20.12.2001 г., стр. 9).[11] ОВ L 297, 21.11.1996 г., стр. 1. Регламент, последно изменен с Регламент (ЕО) № 911/2001 на Комисията (ОВ L 125, 11.5.2001 г., стр. 3).[12] ОВ L 181, 1.7.1992 г., стр. 21. Регламент, последно изменен с Регламент (ЕО) № 1666/2000 на Съвета (ОВ L 193, 29.7.2000 г., стр. 1.)[13] ОВ L 302, 31.12.1972 г., стр. 28. Директива, последно изменена с Регламент (ЕО) № 1452/2001 на Съвета (ОВ L 198, 21.7.2001 г., стр. 11).[14] ОВ L 302, 19.10.1992 г., стр. 1. Регламент, последно изменен с Регламент (ЕО) № 2700/2000 на Европейския парламент и на Съвета (ОВ L 311, 12.12.2000 г., стр. 17).--------------------------------------------------